               EUROPSKA KOMISIJA
            Bruxelles, 22.12.2021.
            COM(2021) 833 final
            2021/0439(NLE)

            Prijedlog
            ODLUKE VIJEĆA
            o stavljanju izvan snage, u ime Unije, Odluke Vijeća (EU) 2016/394 o okončanju konzultacija s Republikom Burundijem na temelju članka 96. Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Nakon pogoršanja stanja u Burundiju uoči parlamentarnih i predsjedničkih izbora u lipnju i srpnju 2015. Europska unija smatrala je da Republika Burundi nije poštovala ključne elemente koji su navedeni u članku 9. Sporazuma o partnerstvu AKP-EU
                     1
                   u pogledu ljudskih prava, demokracije i vladavine prava.

                  Nakon konzultacija održanih u Bruxellesu 8. prosinca 2015. u skladu s člankom 96. Sporazuma o partnerstvu AKP-EU, Europska unija primila je na znanje odgovore vlade Burundija i njezinu obvezu da pruži pojašnjenja u pogledu postavljenih pitanja i ubrza određene sudske postupke. Međutim, Europska unija smatrala je da se iznesenim stajalištima ne omogućuje sveobuhvatno rješavanje pitanja nepoštovanja ključnih elemenata njezina partnerstva s Republikom Burundijem. Osim toga, ta stajališta ne pružaju zadovoljavajući odgovor na odluke koje je 17. listopada i 13. studenoga 2015. donijelo Vijeće Afričke unije za mir i sigurnost, posebno na potrebu za brzom uspostavom istinskog i uključivog dijaloga na temelju Sporazuma iz Aruše.

                  Konzultacije su završene 13. studenoga 2015. Odlukom Vijeća 2016/394 i poduzete su odgovarajuće mjere, kako su navedene u Prilogu toj odluci
                     2
                  . Te su mjere uključivale obustavu financijske potpore ili isplate sredstava (uključujući proračunsku potporu) čiji su izravni korisnici burundijska administracija ili burundijske institucije.

               Od mirne političke tranzicije 2020. koja je dovela do izbora predsjednika Ndayishimyea i imenovanja nove vlade EU je primijetio pozitivan trend, što je vidljivo iz:

               ·konstruktivne suradnje s Burundijem u političkom dijalogu na temelju članka 8. Sporazuma o partnerstvu AKP-EU,

               ·nastojanja vlade da podupire mir i stabilnost, mjera za poboljšanje dobrog upravljanja, slobode medija, izjave o ljudskim pravima, vladavine prava i borbe protiv nekažnjavanja,

               ·sporazuma o planu („Feuille de route”) koji sadržava obveze burundijske vlade kao odgovor na Odluku Vijeća 2016/394 u području ljudskih prava; pravosuđa i vladavine prava; slobode mišljenja i medija; dobrog upravljanja; mira, sigurnosti i demokracije; poslovnog okružja; okoliša i biološke raznolikosti,

               ·velikog broja izbjeglica koji se dobrovoljno vraćaju u Burundi,

               ·nastavka suradnje s međunarodnom zajednicom i susjednim zemljama.

                  S obzirom na taj napredak i obveze voditelji misija u svojem su izvješću od 19. svibnja 2021. izrazili mišljenje da odgovarajuće mjere navedene u Prilogu Odluci Vijeća 2016/394 više nisu relevantne i s time u skladu preporučili su njihovo ukidanje.

                  Međutim, u kontekstu političkog dijaloga uspostavljenog s Burundijem na temelju članka 8. Sporazuma o partnerstvu AKP-EU trebala bi se i dalje postavljati sljedeća pitanja:

               ·poboljšanje dobrog upravljanja, vladavine prava, ljudskih prava, poslovnog okružja kao nužnih temelja za održivi razvoj,

               ·oslobođenje političkih zatvorenika, povratak članova oporbe i civilnog društva; potrebno je otvoriti i umiriti politički prostor u cilju postizanja pomirenja,

               ·kontinuirano zalaganje za jačanje slobode medija,

               ·smanjenje proizvoljnih uhićenja; bolja kontrola koju odgovarajuća tijela provode nad nasilnim skupinama povezanima s politikom („Imbonerakure”) te veća odgovornost i transparentnost određenih aktivnosti nacionalne obavještajne službe (SNR); reforma sudstva, razdvajanje države i stranke,

               ·poštovanje neovisnosti civilnog društva/nevladinih organizacija.

                  Stoga je cilj ovog Prijedloga staviti izvan snage Odluku Vijeća 2016/394 čime će se ukinuti odgovarajuće mjere utvrđene u zaključcima konzultacija iz članka 96. Sporazuma o partnerstvu AKP-EU.

               •Dosljednost s postojećim odredbama politike u tom području

                  Ovaj je Prijedlog u skladu s postojećim odredbama politike u tom području, to jest:

               ·novim Europskim konsenzusom o razvoju „Naš svijet, naše dostojanstvo, naša budućnost” od 8. lipnja 2017.
                  3
               ,

               ·globalnom strategijom Europske unije za vanjsku i sigurnosnu politiku,

               ·Zajedničkom komunikacijom Europskom parlamentu i Vijeću: „Put prema sveobuhvatnoj strategiji s Afrikom”, 9. ožujka 2020.
                  4
               ,

               ·Akcijskim planom EU-a za ljudska prava i demokraciju za razdoblje 2020.–2024.
                  5
               ,

               ·Strateškim okvirom EU-a za ljudska prava i demokraciju, 2012.
                  6
               ,

               ·Akcijskim planom EU-a za rodnu ravnopravnost III od 25. studenoga 2020.
                  7

                  Suradnja EU-a temelji se na Programu održivog razvoja do 2030. i ciljevima održivog razvoja, Pariškom sporazumu i Akcijskom planu iz Addis Abebe.

                  Prijedlogom će se omogućiti potpuna provedba njihovih odredbi jer će se njime stvoriti uvjeti za suradnju s vladom Burundija uz nastavak praćenja spornih pitanja putem ponovne uspostave trajnog političkog dijaloga.

                •Dosljednost u odnosu na druge politike Unije

                  Prijedlog je u skladu s prioritetima Komisije za razdoblje 2019.–2024. koji se odnose na vanjska djelovanja: zelenim planom, digitalnom transformacijom i podatkovnim tehnologijama, savezima za održivi rast i pristojna radna mjesta, boljim upravljanjem migracijama, migracijskim partnerstvima te upravljanjem, mirom i sigurnosti. U skladu je i s Globalnom strategijom Europske unije za vanjsku i sigurnosnu politiku iz 2016.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 3. Priloga Unutarnjeg sporazuma između predstavnika vlada država članica, koji su se sastali unutar Vijeća, o primjeni mjera i postupaka potrebnih za provedbu Sporazuma o partnerstvu AKP-EZ
                     8
                   i članak 96. revidiranog Sporazuma iz Cotonoua
                     9
                  .

               •Supsidijarnost

                  Ciljeve ovog Prijedloga ne mogu dostatno ostvariti države članice, nego se zbog njihova opsega i učinaka oni na bolji način mogu ostvariti na razini Unije.

               •Proporcionalnost

                  Ovom se inicijativom nastoji ostvariti cilj Unije u okviru vanjskog djelovanja i pridonijeti političkom prioritetu „EU-a kao snažnijeg globalnog dionika”. U skladu je s odredbama politike EU-a u tom području, kao i s drugim relevantnim politikama Unije. Stavljanjem izvan snage te odluke omogućit će se nastavak uobičajenih odnosa između EU-a i Burundija, a koristeći se svim instrumentima partnerstva koji su mu na raspolaganju, EU će zajedno s drugim međunarodnim partnerima podupirati trenutačna nastojanja burundijske vlade da stabilizira i učvrsti demokratske institucije, promiče ljudska prava, dobro upravljanje i vladavinu prava te provodi obveze iz plana („Feuille de route”) za daljnja poboljšanja u tim područjima, uz sudjelovanje u političkom dijalogu kojim će se promicati uzajamna odgovornost.

               •Odabir instrumenta

                  Prijedlog donosi Komisija u dogovoru s Visokim predstavnikom Unije za vanjske poslove i sigurnosnu politiku, nakon postupka odabranog za donošenje odgovarajućih mjera navedenih u Prilogu Odluci Vijeća 2016/394. Ne postoji drugi pravni instrument kojim bi se moglo koristiti u svrhu postizanja cilja iz ovog Prijedloga.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Ex post evaluacije/provjere primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Ovaj je Prijedlog pokrenut uzimajući u obzir navedeno izvješće voditelja misija EU-a u Burundiju, o kojem se raspravljalo na sastanku Radne skupine za Afriku (COAFR) 25. svibnja 2021. i Radne skupine za afričke, karipske i pacifičke države (AKP) 28. svibnja 2021. Delegati COAFR-a prepoznali su pozitivne pomake i izrazili svoju podršku opozivu odgovarajućih mjera te naglasili važnost nastavka poticanja vlade Burundija na daljnji napredak u području ljudskih prava, vladavine prava i upravljanja. Delegati Radne skupine za AKP izrazili su potporu ishodu rasprave COAFR-a i naglasili važnost zadržavanja mjera ograničavanja
                     10
                   relevantnih pojedinaca kako bi se olakšao daljnji napredak.

               •Procjena učinka

                  Očekuje se da će opoziv odgovarajućih mjera izgraditi povjerenje između EU-a i Burundija i normalizirati odnose; moglo bi pridonijeti jačanju pozitivnih snaga u raspodjeli moći u Burundiju, omogućiti politički dijalog o osjetljivim temama, povećati utjecaj EU-a i ojačati položaj EU-a u Burundiju u odnosu na druge globalne dionike.

                  Ukidanjem odgovarajućih mjera omogućit će se iskorištavanje učinka predviđenog višegodišnjim okvirnim programom za razdoblje 2021.–2027. kao poticaja za poboljšanje u području ljudskih prava, vladavine prava i upravljanja.

               •Temeljna prava

               Osim toga, mjere ograničavanja protiv osoba, subjekata ili tijela koji ugrožavaju demokraciju ili ometaju pronalaženje političkog rješenja u Burundiju nastavit će se u skladu s Odlukom Vijeća 2015/1763.
                  11

               4.UTJECAJ NA PRORAČUN

                  Ne utječe na proračun.

               5.DRUGI ELEMENTI

                  Iako se ovim Prijedlogom predviđa ukidanje odgovarajućih mjera navedenih u Prilogu Odluci Vijeća 2016/394, mjere ograničavanja na temelju Odluke Vijeća 2015/1763 i dalje su na snazi te će se prema potrebi preispitati kako je predviđeno tom odlukom.

                  Delegati COAFR-a pozvali su na raspravu o budućnosti istražnog povjerenstva Ujedinjenih naroda za Burundi. Nakon te rasprave Vijeće za ljudska prava UN-a na temelju rezolucije pod vodstvom EU-a
                     12
                   odlučilo je uspostaviti mandat za praćenje za pojedinu zemlju u obliku posebnog izvjestitelja o stanju ljudskih prava u Burundiju, kao nastavak na ono što je postiglo istražno povjerenstvo.

               2021/0439 (NLE)

               Prijedlog

               ODLUKE VIJEĆA

               o stavljanju izvan snage, u ime Unije, Odluke Vijeća (EU) 2016/394 o okončanju konzultacija s Republikom Burundijem na temelju članka 96. Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane

               VIJEĆE EUROPSKE UNIJE,

               uzimajući u obzir Ugovor o Europskoj uniji,

               uzimajući u obzir Ugovor o funkcioniranju Europske unije,

               uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu, dana 23. lipnja 2000. („Sporazum iz Cotonoua”), a posebno njegov članak 96. stavak 2. točku (a) četvrti podstavak
                  13
               ,

               uzimajući u obzir Unutarnji sporazum između predstavnika vlada država članica, koji su se sastali unutar Vijeća, o primjeni mjera i postupaka potrebnih za provedbu Sporazuma iz Cotonoua, a posebno njegov članak 3.
                  14
               ,

               uzimajući u obzir prijedlog Komisije,

               budući da:

               (1)Konzultacije s Republikom Burundijem na temelju članka 96. Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu, dana 23. lipnja 2000., kako je izmijenjen
                  15
                i produljen
                  16
               , zaključene su Odlukom Vijeća (EU) 2016/394
                  17
                te su poduzete odgovarajuće mjere, kako je navedeno u Prilogu toj odluci, na prijedlog Komisije u dogovoru s Visokim predstavnikom Unije za vanjske poslove i sigurnosnu politiku.

               (2)Općenito, mirna politička tranzicija postignuta općim izborima u svibnju 2020. dala je novu nadu stanovništvu i otvorila nove mogućnosti za Burundi i za njegove odnose s partnerima.

               (3)Unija je od tada prepoznala pozitivne pomake vlade Burundija u pogledu ljudskih prava, dobrog upravljanja i vladavine prava te obveza iz plana („Feuille de route”) za daljnja poboljšanja u tim područjima.

               (4)Uspostavljena je vlada koja je predana provedbi reformi potrebnih za razvoj i stabilnost zemlje te je ostvaren ohrabrujući napredak u provedbi obveza utvrđenih u Odluci (EU) 2016/394.

               (5)U skladu s ocjenom Komisije, u dogovoru s Visokim predstavnikom Unije za vanjske poslove i sigurnosnu politiku, razlozi za donošenje Odluke (EU) 2016/394, kako su utvrđeni u toj odluci, više nisu na snazi. Tu bi odluku stoga trebalo staviti izvan snage u ime Unije.

               (6)Trajni izazovi u području ljudskih prava, dobrog upravljanja i vladavine prava i dalje postoje te je potreban daljnji napredak vlasti Burundija, među ostalim provedbom plana i u okviru tekućeg političkog dijaloga između EU-a i Burundija.

               (7)Burundi je i dalje nestabilan, a izabranim vlastima potrebna je potpora međunarodnih partnera u provedbi programa reformi i razvojnog programa te zemlje.

               (8)Europska unija trebala bi zajedno s drugim međunarodnim partnerima podupirati trenutačna nastojanja nacionalnih tijela da stabiliziraju i učvrste demokratske institucije, promiču ljudska prava, dobro upravljanje i vladavinu prava te provedbu obveza iz plana za daljnja poboljšanja u tim područjima,

               DONIJELO JE OVU ODLUKU:

               Članak 1.

               Odluka (EU) 2016/394 stavlja se izvan snage u ime Unije.

               Članak 2.

               Ova Odluka stupa na snagu na dan donošenja

               Sastavljeno u Bruxellesu,

                     Za Vijeće

                     Predsjednik

                     (1)

                        Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu, dana 23. lipnja 2000. (SL 2000 L 317, 15.12.2000., str. 3.). Sporazum o partnerstvu AKP-EU izmijenjen je Sporazumom potpisanim u Luxembourgu 25. lipnja 2005. (
                  SL L 209, 11.8.2005., str. 27.
                  ) i Sporazumom potpisanim u Ouagadougouu 22. lipnja 2010. (SL L 287, 4.11.2010., str. 3.). Primjena Sporazuma o partnerstvu AKP-EU produljena je Odlukom br. 3/2019 Odbora veleposlanika AKP-EU od 17. prosinca 2019. o donošenju prijelaznih mjera na temelju članka 95. stavka 4. Sporazuma o partnerstvu AKP-EU (SL L 001, 3.1.2020., str. 3.), kako je izmijenjena Odlukom br. 2/2020 Odbora veleposlanika AKP-EU od 4. prosinca 2020. (SL L 420, 14.12.2020., str. 32.) i Odlukom br. 3/2021 Odbora veleposlanika AKP-EU od 26. studenoga 2021. (SL L 441, 9.12.2021., str. 3.), do 30. lipnja 2022. ili do stupanja na snagu ili privremene primjene novog Sporazuma o partnerstvu AKP-EU, ovisno o tome što nastupi ranije.

                     (2)

                        Odluka Vijeća 2016/394 od 14. ožujka 2016. o okončanju konzultacija s Republikom Burundijem na temelju članka 96. Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (SL L 73, 18.3.2016., str. 90.).

                     (3)

                        Zajednička izjava Vijeća i predstavnika vlada država članica koji se sastaju u Vijeću, Europskog parlamenta i Europske komisije, Novi Europski konsenzus o razvoju: „Naš svijet, naše dostojanstvo, naša budućnost” (SL C 210, 30.6.2017., str. 1.).

                     (4)

                        Zajednička komunikacija Europskom parlamentu i Vijeću „Put prema sveobuhvatnoj strategiji s Afrikom” (JOIN(2020) 4 final).

                     (5)

                        Zajednička komunikacija Europskom parlamentu i Vijeću „Akcijski plan EU-a za ljudska prava i demokraciju” (JOIN/2020/5 final).

                     (6)

                        Strateški okvir EU-a i akcijski plan EU-a (COUNCIL 11855/12).

                     (7)

                        Zajednička komunikacija Europskom parlamentu i Vijeću „Akcijski plan za rodnu ravnopravnost III: Ambiciozan plan za rodnu ravnopravnost i jačanje položaja žena u okviru vanjskog djelovanja EU-a” (JOIN(2020) 17 final).

                     (8)

                        Unutarnji sporazum između predstavnika vlada država članica, koji su se sastali unutar Vijeća, o primjeni mjera i postupaka potrebnih za provedbu Sporazuma o partnerstvu AKP-EZ (SL L 317, 15.12.2000., str. 376.).

                     (9)

                        Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu, dana 23. lipnja 2000. (SL 2000 L 317, 15.12.2000., str. 3.). Sporazum o partnerstvu AKP-EU izmijenjen je Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ouagadougouu 22. lipnja 2010. (SL L 287, 4.11.2010., str. 3.). Primjena Sporazuma o partnerstvu AKP-EU produljena je Odlukom br. 3/2019 Odbora veleposlanika AKP-EU od 17. prosinca 2019. o donošenju prijelaznih mjera na temelju članka 95. stavka 4. Sporazuma o partnerstvu AKP-EU (SL L 001, 3.1.2020., str. 3.), kako je izmijenjena Odlukom br. 2/2020 Odbora veleposlanika AKP-EU od 4. prosinca 2020. (SL L 420, 14.12.2020., str. 32.) i Odlukom br. 3/2021 Odbora veleposlanika AKP-EU od 26. studenoga 2021. (SL L 441, 9.12.2021., str. 3.), do 30. lipnja 2022. ili do stupanja na snagu ili privremene primjene novog Sporazuma o partnerstvu AKP-EU, ovisno o tome što nastupi ranije.

                     (10)

                        Odluka Vijeća (ZVSP) 2015/1763 od 1. listopada 2015. o mjerama ograničavanja s obzirom na stanje u Burundiju (SL L 257, 2.10.2015., str. 37.).

                     (11)

                        Odluka Vijeća (ZVSP) 2015/1763 od 1. listopada 2015. o mjerama ograničavanja s obzirom na stanje u Burundiju (SL L 257, 2.10.2015., str. 37.).

                     (12)

                        Vijeće za ljudska prava, Stanje ljudskih prava u Burundiju, A/HRC/48/16.

                     (13)

                        Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu, dana 23. lipnja 2000. (SL 2000 L 317, 15.12.2000., str. 3.). Sporazum o partnerstvu AKP-EU izmijenjen je Sporazumom potpisanim u Luxembourgu 25. lipnja 2005. (
                  SL L 209, 11.8.2005., str. 27.
                  ) i Sporazumom potpisanim u Ouagadougouu 22. lipnja 2010. (SL L 287, 4.11.2010., str. 3.). Primjena Sporazuma o partnerstvu AKP-EU produljena je Odlukom br. 3/2019 Odbora veleposlanika AKP-EU od 17. prosinca 2019. o donošenju prijelaznih mjera na temelju članka 95. stavka 4. Sporazuma o partnerstvu AKP-EU (SL L 001, 3.1.2020., str. 3.), kako je izmijenjena Odlukom br. 2/2020 Odbora veleposlanika AKP-EU od 4. prosinca 2020. (SL L 420, 14.12.2020., str. 32.) i Odlukom br. 3/2021 Odbora veleposlanika AKP-EU od 26. studenoga 2021. (SL L 441, 9.12.2021., str. 3.).

                     (14)

                        Unutarnji sporazum između predstavnika vlada država članica, koji su se sastali unutar Vijeća, o primjeni mjera i postupaka potrebnih za provedbu Sporazuma o partnerstvu AKP-EZ (SL L 317, 15.12.2000., str. 376.).

                     (15)

                        Sporazum o drugoj izmjeni Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu, dana 23. lipnja 2000., kako je prvi put izmijenjen u Luxembourgu 25. lipnja 2005. (SL L 287, 4.11.2010., str. 3.).

                     (16)

                        Odluka br. 3/2019 Odbora veleposlanika AKP-EU od 17. prosinca 2019. o donošenju prijelaznih mjera na temelju članka 95. stavka 4. Sporazuma o partnerstvu AKP-EU [2020/2] (SL L 1, 3.1.2020., str. 3.), kako je izmijenjena Odlukom br. 2/2020 Odbora veleposlanika AKP-EU od 4. prosinca 2020. o izmjeni Odluke br. 3/2019 Odbora veleposlanika AKP-EU o donošenju prijelaznih mjera na temelju članka 95. stavka 4. Sporazuma o partnerstvu AKP-EU [2020/2052] (SL L 420, 14.12.2020., str. 32.) i Odlukom br. 3/2021 Odbora veleposlanika AKP-EU od 26. studenoga 2021. o izmjeni Odluke br. 3/2019 Odbora veleposlanika AKP-EU o donošenju prijelaznih mjera na temelju članka 95. stavka 4. Sporazuma o partnerstvu AKP-EU [2021/2175] (SL L 441, 9.12.2021., str. 3.).

                     (17)

                        Odluka Vijeća (EU) 2016/394 od 14. ožujka 2016. o okončanju konzultacija s Republikom Burundijem na temelju članka 96. Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (SL L 73, 18.3.2016., str. 90.).


               EUROPSKA KOMISIJA
            Bruxelles, 19.11.2021.
            COM(2021) 698 final
            2021/0363(BUD)

            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva Francuske – EGF/2021/005 FR/Airbus

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji za radnike koji su proglašeni viškom (EGF) utvrđena su Uredbom (EU) br. 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013
                  1
                (u daljnjem tekstu Uredba o EGF-u).

               2.Francuska je 26. srpnja 2021. podnijela zahtjev EGF/2021/005 FR/Airbus za financijski doprinos iz EGF-a nakon otpuštanja u poduzeću Airbus u Francuskoj.

               3.Nakon ocjene tog zahtjeva Komisija je u skladu sa svim primjenjivim odredbama Uredbe o EGF-u zaključila da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2021/005 FR/Airbus

                        Država članica

                        Francuska

                        Predmetne regije (razina NUTS 2
                           2
                        )

                        Midi-Pyrénées

                        (FRJ2)

                        Pays de la Loire

                        (FRG0)

                        Datum podnošenja zahtjeva

                        26. srpnja 2021.

                        Datum potvrde primitka zahtjeva

                        9. kolovoza 2021.

                        Datum podnošenja zahtjeva za dodatne informacije

                        9. kolovoza 2021.

                        Rok za dostavu dodatnih informacija

                        13. rujna 2021.

                        Rok za dovršetak ocjene

                        24. studenoga 2021.

                        Intervencijski kriterij

                        članak 4. stavak 2. točka (a) Uredbe o EGF-u

                        Primarno poduzeće

                        Airbus

                        (Airbus SE)

                        Broj predmetnih poduzeća

                        1

                        Sektor/sektori ekonomske djelatnosti

                        (odjeljak NACE-a Rev. 2)
                           3

                        odjeljak 30 (Proizvodnja prijevoznih sredstava)

                        Referentno razdoblje (četiri mjeseca):

                        1. studenoga 2020. – 1. ožujka 2021.

                        Broj otpuštanja tijekom referentnog razdoblja (a)

                        508

                        Broj otpuštanja prije ili nakon referentnog razdoblja (b)

                        0

                        Ukupni broj otpuštanja (a + b)

                        508

                        Ukupni broj prihvatljivih korisnika

                        508

                        Ukupni broj ciljanih korisnika

                        297

                        Proračun za personalizirane usluge (EUR)

                        4 406 194

                        Proračun za provedbu EGF-a
                           4
                         (EUR)

                        0

                        Ukupni proračun (EUR)

                        4 406 194

                        Doprinos iz EGF-a (85 %) (EUR)

                        3 745 264

               OCJENA ZAHTJEVA

               Postupak

               4.Francuska je podnijela zahtjev EGF/2021/005 FR/Airbus 26. srpnja 2021., u roku od 12 tjedana od datuma kad su ispunjeni intervencijski kriteriji utvrđeni člankom 4. Uredbe o EGF-u
                  5
               . Komisija je potvrdila primitak zahtjeva i 9. kolovoza 2021. od Francuske zatražila dodatne informacije. Te su dodatne informacije dostavljene u roku od 25 radnih dana nakon zahtjeva, i to nakon produljenja roka za 10 radnih dana na opravdan zahtjev Francuske. Rok od 50 radnih dana od primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 24. studenoga 2021.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 508 radnika koji su proglašeni viškom i koji su prestali obavljati djelatnost u ekonomskoj i socijalnoj jedinici (ESU)
                  6
                Airbus Commercial (dalje u tekstu „Airbus Commercial”) društva Airbus (Airbus SE). Airbus posluje u gospodarskom sektoru koji je razvrstan u odjeljak 30 NACE-a Rev. 2 (Proizvodnja prijevoznih sredstava). Do otpuštanja u poduzeću došlo je u regijama NUTS 2 Midi-Pyrénées (FRJ2) i Pays de la Loire (FRG0).

               Intervencijski kriteriji

               6.Francuska je podnijela zahtjev na temelju intervencijskih kriterija iz članka 4. stavka 2. točke (a) Uredbe o EGF-u kojom se propisuje uvjet prestanka obavljanja djelatnosti u poduzeću u državi članici najmanje 200 radnika koji su proglašeni viškom tijekom referentnog razdoblja od četiri mjeseca, uključujući radnike proglašene viškom kod dobavljačâ te daljnjih proizvođača i/ili samozaposlene osobe.

               7.Za taj je zahtjev referentno razdoblje od četiri mjeseca trajalo od 1. studenoga 2020. do 1. ožujka 2021., tijekom kojeg je Airbus otpustio 508 radnika.

               Izračun broja otpuštanja i prestanaka obavljanja djelatnosti

               8.Prestanak obavljanja djelatnosti radnika koji su proglašeni viškom tijekom referentnog razdoblja izračunava se od datuma na koji je poslodavac obavijestio radnika o otpuštanju ili otkazivanju ugovora o radu.

               Prihvatljivi korisnici

               9.Ukupni broj prihvatljivih korisnika iznosi 508.

               Opis događaja koji su doveli do otpuštanja i prestanka obavljanja djelatnosti

               10.Airbusov odjel Commercial Aircraft vodeći je proizvođač komercijalnih zrakoplova. Zbog općeg kolapsa komercijalnog zrakoplovstva uzrokovanog pandemijom bolesti COVID-19, posebno putničkih letova, aktivnost Airbusova odjela Commercial Aircraft suočava se s ozbiljnim poteškoćama.

               11.Većina poduzeća u tom sektoru nije letjela tijekom pandemije zbog općih ograničenja putovanja. Nadalje, gospodarska kriza koja je uslijedila nakon pandemije smanjila je kupovnu moć mnogih korisnika usluga zračnog prijevoza te su morali preispitati svoju odluku da se koriste tom vrstom prijevoza.

               12.Većina komercijalnih zračnih prijevoznika već je najavila ili provela opsežne planove restrukturiranja kako bi spasila poduzeća do potpunog oporavka sektora. Airbusovo je stajalište da se to neće dogoditi do 2025.
                  7

               13.U okviru planova restrukturiranja zračnih prijevoznika mnogi su zrakoplovi prerano povučeni iz rada, a planovi za kupnju novih zrakoplova stavljeni su na čekanje ili otkazani. Obilje dostupnih zrakoplova dovelo je do silazne putanje prodajnih cijena zrakoplova
                  8
               .

               14.Airbusova proizvodnja komercijalnih zrakoplova generirala je 67 % ukupnog prometa Airbusa
                  9
               . Planovi proizvodnje morali su se prilagoditi kriznoj situaciji od travnja 2020., što je dovelo do smanjenja razina proizvodnje za jednu trećinu
                  10
               .

               15.Kako bi prilagodio količinu svoje radne snage naglo promijenjenim proizvodnim planovima, Airbus je morao provesti plan restrukturiranja. U skladu s kolektivnim ugovorom na razini cijelog društva
                  11
                samo je u Francuskoj ukinuto 4 248 radnih mjesta
                  12
               .

               16.Kao prvo, Airbus je kao odgovor na pandemiju iskoristio odredbe novog hitnog zakonodavstva
                  13
                donesenog u Francuskoj. Tim se odredbama poduzećima omogućuje da privremeno ustupe osoblje drugim poduzećima. U slučaju Airbusa pronađena su rješenja u okviru drugih podjedinica Airbusa, ali i s vanjskim poduzećima. Slijedom toga, dotični zaposlenici nisu morali biti otpušteni.

               17.Francuska vlada pokrenula je program potpore sektoru
                  14
               . Ta potpora francuske vlade omogućila je Airbusu da sačuva dodatnih 500 radnih mjesta visokokvalificiranih inženjera.

               18.Pregovaračke strane složile su se i da će uspostaviti program kojim se pružaju smjernice radnicima zainteresiranima za dobrovoljni prekid radnog odnosa s društvom Airbus.

               19.Nadalje, u okviru odgovora na gospodarsku krizu uzrokovanu pandemijom bolesti COVID-19 francuska vlada pokrenula je privremeni dugoročni program aktivnosti u nepunom radnom vremenu
                  15
                kojim se poduzećima koja se suočavaju s poteškoćama omogućuje da smanje radno vrijeme svojih zaposlenika. Zahvaljujući tom programu mogla su se spasiti još 1 502 radna mjesta.

               20.Iako se broj otkaza uspio znatno smanjiti, izgubljeno je 2 246 radnih mjesta.

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               21.Francuska tijela objašnjavaju da su predmetne regije posebno pogođene krizom nakon pandemije bolesti COVID-19. U objema regijama nezaposlenost je rasla čak i prije krize. U regiji Pays de la Loire stopa nezaposlenosti porasla je sa 6,8 % 2008. na 8,5 % 2018., a u regiji Occitanie (u predmetnoj regiji regije Midi-Pyrénées) s 8,8 % na 10,7 % u istom razdoblju. Stope nezaposlenosti počele su se blago smanjivati 2018., ali je 2021. nastupila kriza. U prvom tromjesečju 2021. nezaposlenost je iznosila 6,9 % u regiji Pays de la Loire i 9,4 % u regiji Occitanie
                  16
               .

               22.Očekuje se da će otpuštanja znatno utjecati na tržište rada i gospodarstvo, posebno u regiji Occitanie. Grad Toulouse i okolna regija glavni su aeronautički klasteri u Europi. U sektoru je zaposleno 110 000 osoba. Regija je u velikoj mjeri ovisna o zrakoplovnoj industriji kao najvažnijem sektoru u regiji. Airbus je najveći privatni poslodavac u regiji. Očekuje se da će smanjenje od 35 % planova proizvodnje u Airbusu imati vrlo ozbiljne posljedice na zaposlenost u cijelom sektoru, što će utjecati na velik broj dobavljača itd.
                  17

               23.Kad je riječ o regiji Occitanie, iako velik dio radnika koji su proglašeni viškom ima visoku razinu obrazovanja, približno 31 % otpuštenih radnika starije je od 50 godina, što otežava ponovno zapošljavanje. Međutim, regija je postala važan ekosustav za novoosnovana poduzeća, s potencijalnim prilikama za korisnike koji žele osnovati vlastito poduzeće
                  18
               .

               24.U regiji Pays de la Loire očekuje se da će učinak zrakoplovne krize na lokalno gospodarstvo i tržište rada biti manje štetan zbog velike diversifikacije regionalnog gospodarstva. Međutim, nema mnogo mogućnosti za zapošljavanje inženjera i tehničara u području zrakoplovstva. Očekuje se da će se pojaviti mogućnosti u pomorskom sektoru ili u sektoru obnovljivih izvora energije, što pak zahtijeva prekvalifikaciju otpuštenih radnika. Kao i u regiji Occitanie, dob dotičnih radnika mogla bi otežati ponovno zapošljavanje. Njih 11 % ima više od 55 godina
                  19
               .

               Primjena Okvira EU-a za kvalitetu predviđanja promjena i restrukturiranja (QFR)

               25.Francuska je opisala kako su uzete u obzir preporuke utvrđene u Okviru EU-a za kvalitetu predviđanja promjena i restrukturiranja. U skladu s francuskim zakonom o radu, društvo in bonis (tj. koje nije u likvidaciji) i koje zapošljava 1 000 ili više zaposlenika odgovorno je za plaćanje svih troškova povezanih s aktivnim mjerama tržišta rada osoblju otpuštenom zbog organizacijskog restrukturiranja. Intervencija javnih tijela predviđena je tek nakon završetka mjera koje je poduzelo poduzeće koje otpušta radnike.

               26.Francuska tijela navela su da Airbus ima vrlo napredan sustav utvrđivanja i predviđanja promjena, osobito u pogledu potrebe za posebnim vještinama i kompetencijama osoblja, kao i potreba za osobljem općenito
                  20
               . Osoblje i sindikalni predstavnici usko su uključeni u organizacijske planove prilagodbe promjenama. Iako su pandemija i kriza koja je uslijedila naglo pogodile sektor, Airbus bi se stoga mogao osloniti na postojeći sustav savjetovanja s osobljem i sindikalnim predstavnicima kako bi se povela rasprava o planu restrukturiranja koji je potreban kao odgovor na kriznu situaciju.

               27.Francuska je izvijestila da je Airbus, kao poduzeće in bonis koje ima više od 1 000 zaposlenika, uspostavio opsežan paket aktivnih mjera tržišta rada čiji je cilj pomoći otpuštenim radnicima. U suradnji s vanjskim konzultantom za pronalaženje novog radnog mjesta Airbus je uspostavio orijentacijski centar pod nazivom Mobility Pathways, koji služi kao prva linija pomoći dotičnim radnicima. U tom informativnom centru radnici ne dobivaju samo prve smjernice o mogućim smjerovima djelovanja, već im se pomaže i u tome da sudjeluju u mjerama osposobljavanja ili pronađu novo zaposlenje.

               Komplementarnost s mjerama koje se financiraju iz nacionalnih fondova ili fondova Unije

               28.Francuska tijela potvrdila su da se za mjere opisane u nastavku za koje se prima financijski doprinos iz EGF-a neće primiti financijski doprinosi i iz drugih financijskih instrumenata Unije.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               29.Francuska je navela da je usklađeni paket personaliziranih usluga sastavljen u dogovoru s osobljem i sindikalnim predstavnicima. Tijekom dugog niza sastanaka i pregovora između Airbusa te relevantnog osoblja i sindikalnih predstavnika
                  21
               , na nacionalnoj i na međunarodnoj razini, pregovaračke strane utvrdile su moguće načine za ublažavanje izravnog učinka na osoblje i osmišljavanje paketa mjera za pomoć dotičnim zaposlenicima. Ti krugovi unutarnjih pregovora započeli su 30. lipnja 2020. i završili 15. listopada 2020.

               Ciljani korisnici i predložene mjere

               Ciljani korisnici

               30.Predviđa se da će u mjerama sudjelovati 297 radnika koji su proglašeni viškom. Raščlamba tih radnika prema rodu, dobnoj skupini i razini obrazovanja navedena je u nastavku:

                        Kategorija

                        Broj
                           očekivanih korisnika

                        Rod:

                        muškarci:

                        236

                        (79,5 %)

                        žene:

                        61

                        (20,5 %)

                        nebinarne osobe:

                        0

                        (0,0 %)

                        Dobna skupina:

                        mlađi od 30 godina:

                        35

                        (11,8 %)

                        30–54 godine:

                        222

                        (74,7 %)

                        stariji od 54 godine:

                        40

                        (13,5 %)

                        Razina obrazovanja:

                        niže sekundarno obrazovanje ili niže
                           22

                        0

                        (0,0 %)

                        više sekundarno
                           23
                         ili poslijesrednjoškolsko obrazovanje
                           24

                        150

                        (50,5 %)

                        tercijarno obrazovanje
                           25

                        147

                        (49,5 %)

               Predložene mjere

               31.Mjere za koje francuska tijela traže sufinanciranje iz EGF-a dio su ukupnog paketa personaliziranih mjera koje poduzeće koje otpušta radnike nudi dotičnim zaposlenicima. Međutim, samo one mjere koje nadilaze pravne obveze poduzeća koje otpušta radnike prihvatljive su za potporu iz EGF-a i opisane u nastavku:

               –bespovratna sredstva za osnivanje poduzeća: cilj je ove mjere pružiti potporu korisnicima zainteresiranima za pokretanje vlastitog poduzeća dodjelom bespovratnih sredstava za osnivanje poduzeća u iznosu od 15 000 EUR po korisniku. Zainteresirani radnici mogu se prijaviti za program potpore pri osnivanju poduzeća, a zahtjev za bespovratna sredstva mogu podnijeti šest mjeseci nakon ulaska u program. Bespovratna sredstva isplaćuju se u paušalnom iznosu nakon dostavljanja dokaza da je poduzeće stvarno registrirano. Cijelim se procesom upravlja u okviru programa Mobility Pathways, koji uključuje davanje smjernica o tome kako primjenjivati, provjeravati i potvrđivati poslovne planove te konačnu odluku o dodjeli bespovratnih sredstava. Ako korisnici zajedno osnivaju poduzeće, svakom se korisniku dodjeljuje puni iznos.

               –osposobljavanje za osnivanje poduzeća: ova je mjera usmjerena na one korisnike koji su se prijavili za program potpore pri osnivanju poduzeća. Nude im se opsežna osposobljavanja.

               –naknade za rashode povezane s osposobljavanjem za osnivanje poduzeća: korisnici koji sudjeluju u osposobljavanju za osnivanje poduzeća mogu dobiti povrat troškova smještaja, hrane, prijevoza, kao i mogućih usluga usmenog prevođenja itd.

               –dodaci na plaću: tim se mjerama nastoji potaknuti prihvaćanje novog zaposlenja, čak i ako je plaća tog zaposlenja niža nego na prethodnom poslu. Najveći mjesečni iznos iznosi 350 EUR i isplaćuje se najviše 12 mjeseci.

               32.Francuska je izvijestila da poduzeće koje otpušta radnike redovito nudi osposobljavanje za svoje osoblje, pri čemu se posebna pozornost posvećuje digitalnim vještinama i vještinama potrebnima u gospodarstvu koje učinkovito iskorištava resurse. Stoga širenje horizontalnih vještina kako je navedeno u članku 7. stavku 2. Uredbe o EGF-u ne bi bilo potrebno na strukturnoj osnovi. Međutim, ako se za određenog korisnika utvrdi potreba za posebnim osposobljavanjem, ono bi se moglo ponuditi.

               33.Predložene opisane mjere aktivne su mjere tržišta rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.

               34.Francuska je dostavila tražene informacije o mjerama koje su, na temelju nacionalnog prava ili kolektivnih ugovora, obvezne za predmetno poduzeće. Potvrdila je da financijski doprinos iz EGF-a neće biti zamjena za te mjere.

               Procjena proračuna

               35.Procijenjeni ukupni troškovi iznose 4 406 194 EUR, u što su uključeni samo rashodi za personalizirane usluge, ali ne i rashodi za aktivnosti pripreme, upravljanja, informiranja i promidžbe te kontrole i izvješćivanja.

               36.Ukupni financijski doprinos zatražen iz EGF-a iznosi 3 745 264 EUR (85 % ukupnih troškova).

               37.Izvor pretfinanciranja ili sufinanciranja na nacionalnoj razini je poduzeće Airbus.

                        Mjere

                        Procijenjeni broj sudionika

                        Procijenjeni trošak po sudioniku
                        (EUR)
                           26

                        Procijenjeni ukupni troškovi

                        (EUR)
                           27

                        Personalizirane usluge (mjere na temelju članka 7. stavka 2. točke (a) Uredbe o EGF-u)

                        Bespovratna sredstva za osnivanje poduzeća (prime création d’entreprise)

                        217

                        15 000

                        3 255 000

                        Osposobljavanje za osnivanje poduzeća (formation création d’entreprise)

                        275

                        3 974

                        1 092 902

                        Međuzbroj (a):

                        Postotak paketa personaliziranih usluga:

                        —

                        4 347 902

                        (98,7 %)

                        Naknade i poticaji (mjere na temelju članka 7. stavka 2. točke (b) Uredbe o EGF-u)

                        Naknade za rashode povezane s osposobljavanjem za osnivanje poduzeća (allocation frais annexes formation création d’entreprise)

                        21

                        724

                        15 199

                        Dodaci na plaću (indemnité différentielle de salaire)

                        22

                        1 959

                        43 093

                        Međuzbroj (b):

                        Postotak paketa personaliziranih usluga:

                        —

                        58 292

                        (1,3 %)

                        Aktivnosti na temelju članka 7. stavka 5. Uredbe o EGF-u

                        1. Pripremne aktivnosti

                        —

                        0

                        2. Upravljanje

                        —

                        0

                        3. Informiranje i promidžba

                        —

                        0

                        4. Kontrola i izvješćivanje

                        —

                        0

                        Međuzbroj (c):

                        Postotak ukupnih troškova:

                        —

                        0

                        (0 %)

                        Ukupni troškovi (a + b + c)

                        —

                        4 406 194

                        Doprinos iz EGF-a (85 % ukupnih troškova)

                        —

                        3 745 264

               38.Troškovi mjera koje su u prethodnoj tablici utvrđene kao mjere na temelju članka 7. stavka 2. točke (b) Uredbe o EGF-u ne premašuju 35 % ukupnih troškova usklađenog paketa personaliziranih usluga. Francuska je potvrdila da te mjere ovise o aktivnom sudjelovanju ciljanih korisnika u traženju zaposlenja ili u aktivnostima osposobljavanja.

               39.Francuska je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće premašiti 22 000 EUR po korisniku.

               Razdoblje prihvatljivosti rashoda

               40.Francuska je 1. studenoga 2020. počela pružati personalizirane usluge ciljanim korisnicima. Rashodi za te mjere stoga će ispunjavati uvjete za financijski doprinos iz EGF-a od 1. studenoga 2020. do 24 mjeseca nakon stupanja na snagu Odluke o financiranju.

               41.Francuska ne iskorištava mogućnost da zatraži sredstva za aktivnosti pripreme, upravljanja, informiranja i promidžbe te kontrole i izvješćivanja.

               Sustavi upravljanja i kontrole

               42.Zahtjev sadržava opis sustava upravljanja i kontrole u kojem se utvrđuju odgovornosti uključenih tijela. Francuska je obavijestila Komisiju da će financijskim doprinosom upravljati Opća služba za zapošljavanje i profesionalno osposobljavanje (Délégation générale à l’emploi et à la formation professionnelle, DGEFP) pri Ministarstvu rada, zapošljavanja, strukovnog osposobljavanja i socijalnog dijaloga, a posebno odjel Mission Fonds national de l'Emploi (DGEFP - MFNE). Plaćanja u okviru DGEFP-a izvršava odjel Mission des Affaires Financières (DGEFP - MAFI). Međuresorna komisija za usklađivanje nadzora (Commission interministérielle de coordination des contrôles, CICC) je francusko revizijsko tijelo za EGF. Društvo Airbus će biti odgovorno za provedbu mjera. U tom će pogledu francuska tijela sklopiti sporazum o partnerstvu s društvom Airbus.

               Obveze predmetne države članice

               43.Francuska je dostavila sva potrebna jamstva u vezi sa sljedećim:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi koji se odnose na kolektivno otpuštanje utvrđeni nacionalnim zakonodavstvom i zakonodavstvom EU-a,

               –poduzeće Airbus koje je nakon otpuštanja nastavilo s poslovanjem ispunilo je svoje pravne obveze u pogledu otpuštanja i u skladu s njima pobrinulo se za svoje radnike,

               –spriječit će se dvostruko financiranje,

               –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               44.EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđeno člankom 8. Uredbe Vijeća (EU, Euratom) br. 2020/2093 od 17. prosinca 2020. kojom se utvrđuje višegodišnji financijski okvir za razdoblje od 2021. do 2027.
                  28

               45.Nakon što je proučila zahtjev u odnosu na uvjete utvrđene člankom 13. stavcima 1. i 2. Uredbe o EGF-u te uzela u obzir broj ciljanih korisnika, predložene mjere i procijenjene troškove, Komisija predlaže da se radi osiguravanja financijskog doprinosa za zahtjev iz EGF-a odobri iznos od 3 745 264 EUR, što predstavlja 85 % ukupnih troškova predloženih mjera.

               46.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 9. Međuinstitucijskog sporazuma od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava
                  29
               .

               Povezani akti

               47.Komisija će istodobno s podnošenjem navedenog prijedloga odluke o mobilizaciji EGF-a Europskom parlamentu i Vijeću podnijeti prijedlog za prijenos iznosa od 3 745 264 EUR u odgovarajuću proračunsku liniju.

               48.Istodobno s donošenjem ovog prijedloga odluke o mobilizaciji EGF-a Komisija je donijela odluku o financijskom doprinosu koja predstavlja odluku o financiranju u smislu članka 110. Financijske uredbe
                  30
               . Ta odluka o financiranju stupit će na snagu na datum na koji Europski parlament i Vijeće obavijeste Komisiju o odobrenju prijenosa proračunskih sredstava.

               2021/0363 (BUD)

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji za radnike koji su proglašeni viškom na temelju zahtjeva Francuske – EGF/2021/005 FR/Airbus

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013
                  31
               , a posebno njezin članak 15. stavak 1.,

               uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava
                  32
               , a posebno njegovu točku 9.,

               uzimajući u obzir prijedlog Europske komisije,

               budući da:

               (1)Cilj je Europskog fonda za prilagodbu globalizaciji za radnike koji su proglašeni viškom (EGF) pokazati solidarnost i promicati dostojanstveno i održivo zaposlenje u Uniji pružanjem potpore radnicima koji su proglašeni viškom i samozaposlenim osobama koje su prestale sa svojom djelatnošću u slučaju velikih restrukturiranja te pružanjem pomoći tim radnicima da se što je prije moguće ponovno uključe u dostojanstveno i održivo zaposlenje.

               (2)EGF ne smije premašiti najviši godišnji iznos od 186 milijuna EUR (u cijenama iz 2018.), kako je utvrđen člankom 8. Uredbe Vijeća (EU, Euratom) 2020/2093
                  33
               .

               (3)Francuska je 26. srpnja 2021. podnijela zahtjev za mobilizaciju EGF-a u vezi s otpuštanjima u Airbusu (Airbus SE) u gospodarskom sektoru u Francuskoj razvrstanom u odjeljak 30 Statističke klasifikacije ekonomskih djelatnosti u Europskoj zajednici („NACE”)
                  34
                Rev. 2 (Proizvodnja prijevoznih sredstava). Zahtjev je dopunjen dodatnim informacijama dostavljenima u skladu s člankom 8. stavkom 5. Uredbe (EU) 2021/691. Taj zahtjev ispunjava uvjete za određivanje financijskog doprinosa iz EGF‑a utvrđene člankom 13. Uredbe (EU) br. 2021/691.

               (4)Stoga bi trebalo mobilizirati EGF kako bi se za zahtjev koji je podnijela Francuska osigurao financijski doprinos u iznosu od 3 745 264 EUR.

               (5)Kako bi se sredstva iz EGF-a mogla što prije upotrijebiti, ova bi se Odluka trebala primjenjivati od dana njezina donošenja,

               DONIJELI SU OVU ODLUKU:

               Članak 1.

               U okviru općeg proračuna Unije za financijsku godinu 2022. mobilizira se Europski fond za prilagodbu globalizaciji za radnike koji su proglašeni viškom kako bi se osigurao iznos od 3 745 264 EUR u obliku odobrenih sredstava za preuzimanje obveza i odobrenih sredstava za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datum donošenja]
                  35*.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)

                        SL L 153, 3.5.2021., str. 48.

                     (2)

                        Delegirana uredba Komisije (EU) 2019/1755 оd 8. kolovoza 2019. o izmjeni prilogâ Uredbi (EZ) br. 1059/2003 Europskog parlamenta i Vijeća o uspostavi zajedničke klasifikacije prostornih jedinica za statistiku (NUTS). SL L 270, 24.10.2019., str. 1.–56.

                     (3)

                        SL L 393, 30.12.2006., str. 1.

                     (4)

                        U skladu s člankom 7. petim stavkom Uredbe (EU) 2021/691.

                     (5)

                        Rok od 12 tjedana obustavljen je od 1. siječnja 2021. do 3. svibnja 2021. u skladu s člankom 8. stavkom 2. Uredbe (EU) 2021/691.

                     (6)

                        Ekonomska i socijalna jedinica – ESU (unite économique et sociale – UES) je pravni element u skladu s francuskim pravom koji omogućuje poduzećima koja imaju istu upravu, posluju u istom sektoru i čiji zaposlenici dijele iste interese, ali su pravno odvojena poduzeća, da se okupe u grupaciju s ciljem promicanja zajedničkog predstavljanja zaposlenika. Do otpuštanja je došlo u ESU-u Airbus Commercial, koji okuplja dva francuska društva kćeri Airbus SAS i Airbus Operations SAS iz društva Airbus SE.

                     (7)

                        Neobjavljeni dokument: Airbus Livre 2, interna analiza krize uzrokovane bolešću COVID i njezin učinak na sektor djelatnosti Airbusa u Francuskoj.

                     (8)

                        Isto.

                     (9)

                        https://www.airbus.com/content/dam/corporate-topics/financial-and-company-information/Airbus-FY2020-Presentation.pdf

                     (10)

                  https://www.airbus.com/newsroom/press-releases/en/2020/04/airbus-reports-first-quarter-q1-2020-results.html
                  .

                     (11)

                        Accord collectif relatif au plan d’adaptation des sociétés composant l’UES Airbus Commercial dans le contexte de la crise économique Covid-19 et ses conséquences sur l’emploi.

                     (12)

                        Airbus je u svijetu morao ukinuti približno 9 400 radnih mjesta. https://www.airbus.com/content/dam/corporate-topics/financial-and-company-information/Airbus-FY2020-SN.pdf.

                     (13)

                        Loi d’urgence n°2020-734 od 17. lipnja 2020.

                     (14)

                        Program je pokrenuo CORAC (Conseil pour la Recherche Aéronautique Civile).

                     (15)

                        Activité Partielle de Longue Durée (APLD): https://www.service-public.fr/professionnels-entreprises/vosdroits/F35381

                     (16)

                        Podaci koje je prikupio francuski Nacionalni institut za statistiku i ekonomska istraživanja – za dodatne informacije o metodologiji i statistici vidjeti https://www.insee.fr/fr/metadonnees/source/indicateur/p1660/description.

                     (17)

                        Neobjavljeni dokument: Airbus – Étude d’Impact, BPI Consulting Paris, 12/2020.

                     (18)

                        Isto.

                     (19)

                        Isto.

                     (20)

                        U njegovu „Accord-Gestion des Emplois et des Parcours Professionnels” od 15. veljače 2019. Airbus se obvezuje ne samo analizirati te potrebe nego i o njima raspravljati sa svim relevantnim unutarnjim akterima.

                     (21)

                        CGA-F (Comité de Groupe Airbus France), CSE-C (Comité Social Economique-Central), CSE-E (Comité Social Economique-Etablissement), Comité Européen.

                     (22)

                        ISCED 0–2.

                     (23)

                        ISCED 3.

                     (24)

                        ISCED 4.

                     (25)

                        ISCED 5–8.

                     (26)

                        Procijenjeni troškovi po radniku zaokruženi su kako bi se izbjegle decimale. Međutim, zaokruživanje ne utječe na ukupni trošak pojedine mjere, koji je isti kao u zahtjevu koji je podnijela Francuska.

                     (27)

                        Ukupni se iznosi ne podudaraju zbog zaokruživanja.

                     (28)

                        SL L 433, 22.12.2020., str. I/11.

                     (29)

                        SL L 433, 22.12.2020., str. I/29.

                     (30)

                        Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 SL L 193, 30.7.2018., str. 1.

                     (31)

                        SL L 153, 3.5.2021., str. 48.

                     (32)

                        SL L 433, 22.12.2020., str. I/29.

                     (33)

                        Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433, 22.12.2020., str. I/11.).

                     (34)

                        Uredba (EZ) br. 1893/2006 Europskog parlamenta i Vijeća od 20. prosinca 2006. o utvrđivanju statističke klasifikacije ekonomskih djelatnosti NACE Revision 2 te izmjeni Uredbe Vijeća (EEZ) br. 3037/90 kao i određenih uredbi EZ-a o posebnim statističkim područjima (SL L 393, 30.12.2006., str. 1.).

                     (35)
                  *
                        Datum unosi Parlament prije objave u SL-u.


               EUROPSKA KOMISIJA
            Bruxelles, 12.1.2022.
            COM(2022) 6 final
            2022/0001(NLE)

            Prijedlog
            ODLUKE VIJEĆA
            o djelomičnoj suspenziji primjene Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak

               OBRAZLOŽENJE

               U izvješću Komisije o programima za dodjelu državljanstva i prava boravka ulagačima u Europskoj uniji iz siječnja 2019.
                  1
                izražena je zabrinutost zbog takvih programa, posebno u pogledu sigurnosti, infiltriranja organiziranog kriminala, pranja novca, financiranja terorizma, utaje poreza i korupcije. Istaknuto je i da bi se programi za dodjelu državljanstva ulagačima, kad ih provode zemlje čiji državljani ostvaruju pravo na pristup Uniji bez vize, mogli koristiti kako bi se zaobišli redovni postupak izdavanja schengenske vize i detaljna procjena rizika koju on podrazumijeva
                  2
               .

               Sporazum o izuzeću od obveze posjedovanja vize između EU-a i Vanuatua
                  3
                primjenjuje se od 2015. Vanuatu je do 2015. provodio samo jedan program za dodjelu državljanstva ulagačima u okviru kojega je izdan ograničen broj putovnica
                  4
               . Međutim, Vanuatu je od 2015. uspostavio dodatne programe za dodjelu državljanstva ulagačima, a broj uspješnih podnositelja zahtjeva znatno se povećao. Prema navodima nadležnih tijela Vanuatua, trenutačno se provode dva programa: vanuatski program doprinosa (Vanuatu Contribution Program) i program potpore razvoju (Development Support Program). Do ožujka 2021. Vanuatu je izdao više od 10 500 putovnica u okviru svojih programa za dodjelu državljanstva ulagačima
                  5
               . U travnju 2021. parlament Vanuatua odobrio je novi program državljanstva koji još nije operativan
                  6
               .

               Komisija je 2017. počela istraživati programe Vanuatua jer su izazivali ozbiljne sumnje, osobito u pogledu sigurnosnih propusta. Komisija je također upozorila vlasti Vanuatua na mogućnosti suspenzije sadržane u Sporazumu. Komisija je 2017. od nadležnih tijela Vanuatua zatražila i informacije o upravljanju programima, osobito u pogledu sigurnosne provjere podnositelja zahtjeva. Komisija je 2018. primila jamstva vlade Vanuatua u pogledu postupaka sigurnosne provjere, koja je navela da ti postupci uključuju provjere u Interpolovim bazama podataka.

               Na petom pojačanom političkom dijalogu između EU-a i Vanuatua održanom 15. travnja 2019. EU je ponovio svoju zabrinutost u pogledu programa Vanuatua za dodjelu državljanstva ulagačima, napominjući da bi to moglo utjecati na Sporazum o izuzeću od obveze posjedovanja vize za kratkotrajni boravak. Iako su postupci naturalizacije suverena odluka Vanuatua, EU je pojasnio da su vrlo stroge sigurnosne provjere podobnosti ključne za sprečavanje bilo kakve zlouporabe.

               U srpnju 2019. Komisija je upozorila da je podnositeljima zahtjeva dodijeljeno državljanstvo u okviru vanuatskog programa za dodjelu državljanstva ulagačima unatoč tome što su upisani u Interpolove baze podataka te da su neki podnositelji zahtjeva predočili krivotvorene dokumente (posebno krivotvorene potvrde da osoba nije kazneno osuđivana) koje nadležna tijela Vanuatua nisu uspjela otkriti.

               Komisija je poslala dopise nadležnim tijelima Vanuatua u kojima je zatražila dodatne informacije o programima, sigurnosnim provjerama i dodjeli državljanstva podnositeljima zahtjeva upisanima u Interpolove popise za praćenje te ponovno upozorila na mogućnost suspenzije izuzeća od obveze posjedovanja vize
                  7
               .

               Na šestom pojačanom političkom dijalogu između EU-a i Vanuatua održanom 21. travnja 2021. EU se ponovno osvrnuo na mogući učinak vanuatskog programa za dodjelu državljanstva ulagačima na Sporazum o izuzeću od obveze posjedovanja vize i izričito preporučio da Vanuatu odmah otkloni moguće rizike infiltriranja organiziranog kriminala, pranja novca, utaje poreza i korupcije povezane s takvim programima. Na tom političkom dijalogu Vanuatu je izrazio svoju predanost provedbi reformi kako bi se ta pitanja riješila, primjerice bliskom suradnjom s raznim dionicima, osobito s financijsko-obavještajnom jedinicom, ili izmjenom Zakona o putovnicama. Međutim, u travnju 2021. vlada Vanuatua poduzela je daljnje korake za uspostavu novog programa za dodjelu državljanstva.

               Na temelju informacija koje je Vanuatu dostavio, Komisija je zaključila da njegovi programi za ulagače pokazuju ozbiljne propuste i sigurnosne nedostatke koji bi mogli ugroziti unutarnju sigurnost EU-a i njegovih država članica. Konkretno, prosječno razdoblje obrade zahtjeva prekratko je za provedbu temeljite sigurnosne provjere i ne postoji sustavna razmjena informacija sa zemljama podrijetla ili prethodnog glavnog boravišta prije dodjele državljanstva. Osim toga, ne postoje zahtjevi u pogledu fizičke prisutnosti ili boravka u Vanuatuu. Nepostojanje obveze intervjua uživo izaziva dodatne sumnje u pogledu pouzdanosti sigurnosne provjere jer se time smanjuje mogućnost da nadležna tijela potvrde informacije navedene u zahtjevu, uključujući njihovu istinitost i vjerodostojnost.

               Dostupni podaci također izazivaju zabrinutost u pogledu opsega programa, stope odbijanja i izvornog državljanstva podnositelja zahtjeva.

               Prvo, broj uspješnih podnositelja zahtjeva iznimno je visok (prema Uredu za putovnice Vanuatua u zamjenu za ulaganja u razdoblju od 2013. do 2021. dodijeljeno je više od 10 500 državljanstava).

               Drugo, stopa odbijanja iznimno je niska. Na temelju dostupnih informacija do 2020. odbijen je samo jedan zahtjev.
                  8
                To izaziva dodatne sumnje u pogledu pouzdanosti sigurnosne provjere i provjere podobnosti.

               Treće, zemlje podrijetla uspješnih podnositelja zahtjeva uključuju neke od zemalja koje su obično isključene iz drugih programa dodjele državljanstva, primjerice Iran i Afganistan, te druge zemlje čiji državljani trebaju vizu za kratkotrajni boravak u EU-u, uključujući Nigeriju, Jemen, Siriju, Pakistan i Libiju.

               Programi koje je Vanuatu uspostavio od 2015. omogućuju državljanima zemalja kojima je potrebna viza da zaobiđu redovni postupak izdavanja schengenskih viza i detaljnu procjenu pojedinačnih migracijskih i sigurnosnih rizika. Vanuatskim programima za dodjelu državljanstva ulagačima ne jamči se visoka razina sigurnosti iz izvješća Komisije o programima za dodjelu državljanstva i prava boravka ulagačima iz 2019.
                  9

               Konačno, programi uspostavljeni od 2015. komercijalno se promiču kao način pristupa EU-u bez vize, iako cilj Sporazuma o izuzeću od obveze posjedovanja vize nije omogućiti državljanima trećih zemalja koji moraju posjedovati vizu da bi putovali u EU da zaobiđu takav zahtjev stjecanjem državljanstva Vanuatua. Iako EU poštuje pravo suverenih zemalja da odlučuju o vlastitim postupcima naturalizacije, pristup Uniji bez viza ne bi se trebao upotrebljavati kao alat za poticanje pojedinačnih ulaganja u zamjenu za državljanstvo.

               Sporazum se može u cijelosti ili djelomično suspendirati zbog razloga javnog poretka ili zaštite nacionalne sigurnosti
                  10
               .

               U tom kontekstu Komisija smatra da su programi za ulagače koji su na snazi u Vanuatuu protivni ciljevima vizne politike EU-a i razlici koja se u Uredbi 2018/1806
                  11
                pravi između trećih zemalja čiji državljani podliježu obvezi posjedovanja vize i trećih zemalja čiji državljani ne podliježu takvom zahtjevu, koje određuje EU na temelju pojedinačne procjene različitih kriterija koji se, među ostalim, odnose na sigurnost. Takvi programi omogućuju državljanima trećih zemalja, kojima bi bila potrebna viza da nisu dobili državljanstvo Vanuatua, da u EU putuju bez vize, bez podvrgavanja sigurnosnoj provjeri prije dolaska na vanjske granice u skladu s postupkom izdavanja schengenskih viza.

               S obzirom na navedeno, djelomična i razmjerna suspenzija Sporazuma o izuzeću od obveze posjedovanja vize opravdana je kako bi se ublažio učinak programa za dodjelu državljanstva ulagačima na bezvizni režim između EU-a i Vanuatua. Budući da službenici graničnog nadzora država članica u praksi neće moći utvrditi je li obična putovnica izdana u okviru programa za ulagače, suspenzija Sporazuma trebala bi obuhvaćati sve obične putovnice izdane nakon 25. svibnja 2015., kad je Vanuatu počeo izdavati znatan broj putovnica u zamjenu za ulaganja.

               2022/0001 (NLE)

               Prijedlog

               ODLUKE VIJEĆA

               o djelomičnoj suspenziji primjene Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a),

               uzimajući u obzir Ugovor o funkcioniranju Europske unije, a posebno njegov članak 218. stavak 9.,

               budući da:

               (1)Sporazum između Europske unije i Republike Vanuatu („stranke”) o izuzeću od obveze posjedovanja vize za kratkotrajni boravak
                  12
                („Sporazum”) sklopljen je 28. svibnja 2015.
                  13
                kako bi se građanima Vanuatua olakšalo putovanje u Uniju i građanima Unije putovanje u Vanuatu.

               (2)Sporazum se temelji na zajedničkoj želji stranaka da potiču međuljudske kontakte, turizam i poslovanje između Unije i Vanuatua.

               (3)Na temelju članka 8. stavka 4. Sporazuma svaka stranka može u cijelosti ili djelomično suspendirati Sporazum, posebno zbog razloga javnog poretka i zaštite nacionalne sigurnosti. Odluka o suspenziji treba se priopćiti drugoj ugovornoj stranci najkasnije dva mjeseca prije njezina planiranog stupanja na snagu. Ako prestanu postojati razlozi za tu suspenziju, stranka koja je suspendirala Sporazum odmah o tome obavješćuje drugu stranku i ukida suspenziju.

               (4)Vanuatu provodi programe za dodjelu državljanstva ulagačima, pri čemu vanuatsko državljanstvo dodjeljuje državljanima drugih zemalja koji prethodno nisu bili povezani s Vanuatuom i donosi pozitivne odluke o većini zahtjeva. Do ožujka 2021. izdao je više od 10 500 putovnica uz iznimno nisku stopu odbijanja
                  14
               . To izaziva sumnje u pogledu pouzdanosti sigurnosne provjere i provjere podobnosti koju provode nadležna tijela Vanuatua.

               (5)Komisija je u dopisima iz listopada 2017., studenoga 2019., lipnja 2020. i ožujka 2021. izrazila ozbiljnu zabrinutost i upozorila vladu Vanuatua na mogućnost ponovnog uvođenja obveze posjedovanja vize. Objašnjenja koja je dostavio Vanuatu nisu uspjela otkloniti zabrinutost Komisije.

               (6)Dodjela državljanstva podnositeljima zahtjeva upisanima u Interpolove baze podataka proturječi prethodnim jamstvima nadležnih tijela Vanuatua u pogledu sigurnosnih provjera i predstavlja dodatan izvor zabrinutosti u pogledu pouzdanosti postupaka sigurnosne provjere u okviru programa.

               (7)Među uspješnim podnositeljima zahtjeva kojima je dodijeljeno vanuatsko državljanstvo nalaze se i pojedinci iz nekoliko država čiji državljani moraju imati vizu pri prelasku vanjskih granica Unije. Nadalje, Komisija je izrazila zabrinutost zbog nepostojanja zahtjeva u pogledu fizičke prisutnosti ili boravka, kratkog razdoblja obrade zahtjeva u okviru programa i nedostatka sustavne razmjene informacija sa zemljama podrijetla podnositelja zahtjeva ili njihova prethodnog glavnog boravišta. Komisija je zaključila da provjera zahtjeva koju Vanuatu provodi u okviru programa za dodjelu državljanstva ulagačima ne jamči visoku razinu sigurnosti.

               (8)Suspenzija Sporazuma trebala bi biti ograničena na obične putovnice izdane nakon 25. svibnja 2015., kad se broj uspješnih podnositelja zahtjeva u okviru vanuatskog programa za dodjelu državljanstva ulagačima počeo znatno povećavati.

               (9)Stoga bi trebalo suspendirati primjenu Sporazuma u pogledu svih građana Vanuatua nositelja obične putovnice koju je Vanuatu izdao nakon 25. svibnja 2015.

               (10)Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ
                  15
               ; Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

               DONIJELO JE OVU ODLUKU:

               Članak 1.

               Sporazum između Europske unije i Republike Vanuatua o izuzeću od obveze posjedovanja vize za kratkotrajni boravak suspendira se za građane Vanuatua nositelje obične putovnice koju je Vanuatu izdao nakon 25. svibnja 2015.

               Članak 2.

               Ova Odluka stupa na snagu [dva mjeseca nakon objave – OP: unijeti točan datum].

               Sastavljeno u Bruxellesu,

                     Za Vijeće

                     Predsjednik

                     (1)

                        COM(2019) 12 final.

                     (2)

                        Str. 22.–24.

                     (3)

                        Sporazum između Europske unije i Republike Vanuatua o izuzeću od obveze posjedovanja vize za kratkotrajni boravak (SL L 173, 3.7.2015., str. 48.).

                     (4)

                        Prema informacijama koje su dostavila nadležna tijela Vanuatua u razdoblju od 2014. do 2015. u okviru programa useljavanja na osnovi kapitalnih ulaganja (Capital Investment Immigration Program, CIIP) izdane su 93 putovnice.

                     (5)

                        Informacije koje je dostavio Ured za putovnice Vanuatua 14. lipnja 2021.

                     (6)

                        Informacije koje je dostavila delegacija EU-a 17. lipnja 2021.

                     (7)

                        Dopisi koje je Komisija poslala Vanuatuu 15. studenoga 2019. i 18. lipnja 2020.

                     (8)

                        Informacije koje je dostavio Ured za putovnice Vanuatua 22. rujna 2020.

                     (9)

                        COM(2019) 12 final.

                     (10)

                        Članak 8. stavak 4. prethodno navedenog Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak.

                     (11)

                        Uredba (EU) 2018/1806 Europskog parlamenta i Vijeća od 14. studenoga 2018. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 303, 28.11.2018., str. 39.).

                     (12)

                        SL L 173, 3.7.2015., str. 48.

                     (13)

                        Odluka Vijeća (EU) 2016/272 od 12. veljače 2016. o sklapanju, u ime Europske unije, Sporazuma između Europske unije i Republike Vanuatua o izuzeću od obveze posjedovanja vize za kratkotrajni boravak (SL L 52, 27.2.2016., str. 11.).

                     (14)

                        Informacije koje je dostavio Ured za putovnice Vanuatua 14. lipnja 2021.

                     (15)

                        Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (
                  SL L 64, 7.3.2002., str. 20.
                  ).


               EUROPSKA KOMISIJA
            Bruxelles, 14.1.2022.
            COM(2022) 9 final
            2022/0005(NLE)

            Prijedlog
            ODLUKE VIJEĆA
            o produljenju Sporazuma o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica te Sjedinjenih Američkih Država

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Sporazum o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica, s jedne strane, te Sjedinjenih Američkih Država s druge strane
                     1
                   (dalje u tekstu „Sporazum”) potpisan je 2004. Na snagu je stupio 2011., nakon što su ga ratificirali SAD, EU i sve države članice.

                  Cilj je Sporazuma osigurati okvir za suradnju između stranaka na promicanju, pružanju i uporabi signala i usluga sustava GPS i Galileo za civilnu satelitsku navigaciju i određivanje vremena, usluga s dodanom vrijednošću, sustava za poboljšanje i proizvoda za globalnu navigaciju i određivanje vremena.

                  U članku 20. stavku 5. navodi se: „Ovaj Sporazum ostaje na snazi deset godina. Najmanje tri mjeseca prije isteka početnog desetogodišnjeg razdoblja stranke obavješćuju jedna drugu o svojoj namjeri produljenja Sporazuma za razdoblje od pet godina.” Sporazum bi trebao isteći 12. prosinca 2021.

                  U lipnju 2021. SAD je izrazio interes za traženje ovlaštenja za produljenje Sporazuma. Komisija je u rujnu odgovorila da će od Vijeća Europske unije zatražiti ovlaštenje za produljenje Sporazuma.

                  Evaluacijom koju je provela Europska komisija jasno je utvrđeno da je Sporazum važan okvir za olakšavanje suradnje između EU-a i SAD-a u području satelitske navigacije kojom se ostvaruju obostrane koristi.

                  Sporazum je ključan za međusobno razumijevanje okruženja satelitske navigacije i zajedničko utvrđivanje prioritetnih područja od zajedničkog interesa u međunarodnoj suradnji. On je i koristan forum za procjenu dosadašnje suradnje i određivanje budućih mjera.

                  U interesu EU-a je obnoviti Sporazum kako bi se nastavila suradnja sa SAD-om u području satelitske navigacije.

               •Dosljednost s postojećim odredbama politike u tom području

                  Ova je inicijativa u potpunosti u skladu s Uredbom (EU) 2021/696 Europskog parlamenta i Vijeća od 28. travnja 2021. o uspostavi Svemirskog programa Unije i osnivanju Agencije Europske unije za svemirski program te o stavljanju izvan snage uredaba (EU) br. 912/2010, (EU) br. 1284/2013 i (EU) br. 377/2014 i Odluke br. 541/2014/EU.

                  Uredbom (EU) 2021/696 propisuje se:

                  — u uvodnoj izjavi 67., da bi radi optimiziranja upotrebe pruženih usluga usluge koje pruža Galileo trebale biti u najvećoj mogućoj mjeri kompatibilne i interoperabilne s drugim satelitskim navigacijskim sustavima, ne dovodeći u pitanje cilj strateške autonomije Unije,

                  — u članku 48. stavku 2., da Galileo i EGNOS (Europski geostacionarni navigacijski sustav) te usluge koje oni pružaju moraju biti kompatibilni i interoperabilni s drugim satelitskim navigacijskim sustavima i konvencionalnim načinima radionavigacije, ako su potrebni zahtjevi i uvjeti u pogledu kompatibilnosti i interoperabilnosti utvrđeni u međunarodnim sporazumima.

                  Radiofrekvencijska kompatibilnost i interoperabilnost između Galilea i GPS-a među glavnim su ciljevima Sporazuma.

                  Međunarodna suradnja također je ključni element svemirske strategije za Europu, kako je Komisija utvrdila u svojoj Komunikaciji od 26. listopada 2016.
                     2
                  , u kojoj se navodi da će Komisija pri koordiniranju dodjele frekvencija na europskoj i međunarodnoj razini uzeti u obzir specifične zahtjeve svemirskih sustava.

                  Europski GNSS-ovi (globalni satelitski navigacijski sustavi) važni su elementi politike EU-a u osiguravanju potpune povezanosti infrastrukture za kopneni, pomorski i zračni promet radi sigurne, neometane i ekonomične navigacije koja je prihvatljiva za okoliš. Sklapanje sporazuma o suradnji u području satelitske navigacije sa zemljama koje su također razvile vlastite GNSS-ove, uključujući SAD, dio je međunarodne strategije Unije u pogledu GNSS-a.

                  SAD je ključni partner i najbliži partner Galilea koji pruža usluge GNSS-a.

                  Ovim prijedlogom ne predviđa se dodjela prava vlasništva ili donošenja odluka SAD-u.

               •Dosljednost u odnosu na druge politike Unije

                  Prijedlogom se uzima u obzir i nova transatlantska agenda EU-a i SAD-a za globalne promjene, koja je relevantna u ovom kontekstu jer potiče Uniju i SAD na suradnju u području tehnologije, trgovine i standarda.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 189. i članak 218. stavak 6. točka (a) podtočka v. Ugovora o funkcioniranju Europske unije.

                  U skladu s ustaljenom sudskom praksom Suda, „odabir pravne osnove akta Europske Unije […] mora se temeljiti na objektivnim elementima koji podliježu sudskoj kontroli, među kojima su cilj i sadržaj tog akta”
                     3
                  .

                  Prema članku 189. stavku 1. Ugovora o funkcioniranju Europske unije (UFEU), „[z]a promicanje znanstvenog i tehničkog napretka, industrijske konkurentnosti i provedbe svojih politika, Unija oblikuje europsku svemirsku politiku. U tu svrhu, ona može promicati zajedničke inicijative, podupirati istraživanja i tehnološki razvoj te koordinirati napore potrebne za istraživanje i iskorištavanje svemira.”

                  Sporazumom se tome doprinosi, što je vidljivo u članku 1., prema kojem je njegov cilj „osigurati okvir za suradnju između stranaka na promicanju, pružanju i uporabi signala i usluga sustava GPS i Galileo za civilnu satelitsku navigaciju i određivanje vremena, usluga s dodanom vrijednošću, sustava za poboljšanje i proizvoda za globalnu navigaciju i određivanje vremena.” Također, „[s]tranke namjeravaju surađivati dvostrano i u višestranim forumima, kako je predviđeno ovim Sporazumom, s ciljem promicanja i olakšavanja uporabe navedenih signala, usluga i opreme za mirne civilne, komercijalne i znanstvene uporabe koje su u skladu sa zajedničkim sigurnosnim interesima i kojima se takvi interesi potiču.” U skladu s člankom 216. stavkom 1. UFEU-a, radi postizanja ciljeva iz članka 189. UFEU-a EU stoga ima nadležnost za odlučivanje o produljenju Sporazuma u svoje ime.

                  Postupovna pravna osnova za odlučivanje o produljenju Sporazuma u ime EU-a je članak 218. stavak 6. točka (a) podtočka v. UFEU-a. U skladu s člankom 218. stavkom 2. UFEU-a Komisija ne mora tražiti odobrenje Vijeća za pregovore o produljenju. U članku 20. stavku 5. Sporazuma nisu predviđeni nikakvi pregovori, nego samo obavijest.

               •Supsidijarnost (za neisključivu nadležnost)

                  Pojedine države članice ne mogu ostvariti ciljeve prijedloga iz sljedećih razloga:

                  — Galileo je u vlasništvu Unije, a njegovi troškovi, procijenjeni na nekoliko desetaka milijardi eura, financiraju se kao europska inicijativa kojom upravlja Komisija u kontekstu svemirske politike,

                  — sustav Galileo i njegove usluge ne pruža samo jedna država članica. Stoga se područje primjene Sporazuma koji treba produljiti ne može ograničiti na samo jednu državu članicu ili na skupinu država članica, već utječe na Uniju u cjelini, a u određenim aspektima može utjecati i na cijeli svijet,

                  — industrijsko i tehničko znanje u svemirskom sektoru raspršeno je na nekoliko država članica, a nijedna država nije u stanju samostalno njime ovladati. Bez koordiniranog rada i razmjene informacija povećao bi se rizik da se sa SAD-om dogovore manje optimalna rješenja.

                  Djelovanjem na razini Unije bolje će se ostvariti ciljevi prijedloga iz sljedećih razloga:

                  — infrastruktura sustava Galileo uvodi se u cijelom svijetu, a sigurnost i zaštita tog sustava uvelike će ovisiti o provedbi usklađenih mjera zaštite od strane Unije i svih njezinih država članica, prema potrebi uz potporu SAD-a,

                  — Komisija je kao voditelj programa koji djeluje u ime Unije i vlasnik sustava u boljem položaju za poduzimanje svih razumnih mjera za poticanje usklađenosti. Ako se to ne postigne, povećali bi se sigurnosni rizici i izloženost Unije i njezinih država članica odštetnim zahtjevima u slučaju ozbiljnih incidenata.

                  Stajališta koja Komisija zauzima u ime Unije u različitim radnim skupinama osnovanima na temelju članka 13. Sporazuma dovode do usklađenosti Unije.

               •Proporcionalnost

                  nije primjenjivo

               •Odabir instrumenta

                  Produljenje Sporazuma jedini je instrument kojim se osigurava usklađenost na razini Unije u odnosima sa SAD-om u području civilne satelitske navigacije. Izuzeta je većina aspekata vojne satelitske navigacije i određivanja vremena.

                  Usklađenost u primjeni posebno je važna za mjere koje su stranke odredile u vezi sa signalima i davateljima signala za civilnu satelitsku navigaciju i određivanje vremena, uslugama i davateljima usluga civilne satelitske navigacije i određivanja vremena, sustavima za poboljšanje, uslugama s dodanom vrijednošću i davateljima usluga s dodanom vrijednošću i proizvodima za globalnu navigaciju i određivanje vremena.

                  Ugovorom o funkcioniranju EU-a nisu predviđene druge održive mogućnosti za reguliranje odnosa s trećim zemljama.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Ex post evaluacije/provjere primjerenosti postojećeg zakonodavstva

                  Ova inicijativa nije dio programa REFIT.

               •Savjetovanja s dionicima

                  Komisija je razmotrila produljenje Sporazuma u programskom odboru GNSS-a.

                  Komisija se savjetovala i s Radnom skupinom Vijeća za intermodalni promet i Radnom skupinom Vijeća za svemir.

               •Prikupljanje i primjena stručnog znanja

                  Sažetak primljenih i primijenjenih savjeta

                  Primjereno je i poželjno da Unija produlji Sporazum. Sporazum ne sadržava odredbe koje su zastarjele, neprihvatljive ili koje bi spriječile produljenje Sporazuma.

               •Procjena učinka

                  Prva mogućnost je da se ne poduzme ništa u pogledu interesa za produljenjem sporazuma koji su izrazile države članice i SAD. To bi se moglo shvatiti kao prkošenje i ugroziti kompatibilnost Galilea i GPS-a, odgoditi ili zaustaviti suradnju u pogledu njihove interoperabilnosti i time eventualno odgoditi operativnu sposobnost Galilea.

                  Druga mogućnost je produljiti postojeći Sporazum. Ta je mogućnost odabrana jer:

                  •
                        sustavi Galileo i GPS i dalje se razvijaju. Nastavak suradnje između oba sustava nužan je iz više razloga, među ostalim radi osiguravanja kompatibilnosti i interoperabilnosti,

                  •
                        SAD je povlašteni partner Unije za satelitsku navigaciju,

                  •
                        SAD i države članice Unije ne protive se produljenju Sporazuma.

               •Primjerenost i pojednostavnjenje propisa

                  Ova inicijativa nije dio programa REFIT.

               4.UTJECAJ NA PRORAČUN

                  Tijekom deset godina njegove primjene ni za jednu aktivnost koja se provodi u okviru postojećeg Sporazuma nisu bila potrebna financijska sredstva ni od koje stranke.

                  Za daljnje produljenje Sporazuma za pet godina ponovno neće biti potrebna financijska sredstva.

                  Utjecaj na proračun bit će ograničen na administrativne troškove koje će stranke snositi pri ispunjavanju zadaća u okviru svojih odgovornosti. Svi administrativni troškovi povezani su sa službenim putovanjima. Sva službena putovanja Komisije na temelju Sporazuma isplaćuju se iz globalne omotnice za službena putovanja, a ne iz operativne proračunske linije za Galileo u okviru Uredbe o svemirskom programu EU-a.

               5.DRUGI ELEMENTI

               •Planovi provedbe i mehanizmi praćenja, evaluacije i izvješćivanja

                  Ovim prijedlogom za produljenje Sporazuma ne predviđa se dodjela vlasništva nad Galileom ni prava odlučivanja SAD-u.

                  Prijedlogom se SAD-u ne daje pravo sudjelovanja u EU-ovim programskim odborima ili radnim skupinama povezanima s GNSS-om.

                  Prijedlogom se ne dopušta SAD-u da sudjeluje u forumima, radnim skupinama ili raspravama koje se odnose na javno regulirane usluge (PRS) sustava Galileo.

               2022/0005 (NLE)

               Prijedlog

               ODLUKE VIJEĆA

               o produljenju Sporazuma o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica te Sjedinjenih Američkih Država

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 189. u vezi s člankom 218. stavkom 6. drugim podstavkom točkom (a) podtočkom v.,

               uzimajući u obzir prijedlog Europske komisije,

               uzimajući u obzir suglasnost Europskog parlamenta
                  4
               ,

               budući da:

               (1)Vijeća je Odlukom 2011/901/EU
                  5
                odobrilo sklapanje Sporazuma o promicanju, pružanju i uporabi satelitskih navigacijskih sustava Galileo i GPS te povezanih aplikacija između Sjedinjenih Američkih Država, s jedne strane, te Europske zajednice i njezinih država članica, s druge strane
                  6
               . Sporazum je potpisan u dvorcu Dromoland u Irskoj 26. lipnja 2004. i stupio je na snagu 12. prosinca 2011.

               (2)U skladu s člankom 20. stavkom 5. Sporazuma on ostaje na snazi deset godina, a najmanje tri mjeseca prije isteka početnog desetogodišnjeg razdoblja stranke obavješćuju jedna drugu o svojoj namjeri produljenja Sporazuma za razdoblje od pet godina. Sporazum je prestao važiti 12. prosinca 2021.

               (3)Obje su stranke potvrdile svoju namjeru da Sporazum produlje za dodatno razdoblje od pet godina bez ikakve izmjene Sporazuma. Sadržaj Sporazuma trebao bi ostati isti nakon produljenja. Kako bi se osigurao kontinuitet Sporazuma, ova bi Odluka trebala hitno stupiti na snagu i trebala bi se primjenjivati od 12. prosinca 2021.

               (4)Produljenje Sporazuma trebalo bi stoga odobriti u ime Unije,

               DONIJELO JE OVU ODLUKU:

               Članak 1.

               Produljenje Sporazuma o promicanju, pružanju i uporabi satelitskih navigacijskih sustava Galileo i GPS te povezanih aplikacija između Sjedinjenih Američkih Država te Europske zajednice i njezinih država članica na dodatno razdoblje od pet godina odobrava se u ime Unije.

               Članak 2.

               Komisija u ime Unije Sjedinjenim Američkim Državama dostavlja diplomatsku notu iz članka 20. stavka 1. Sporazuma sa sljedećom obaviješću: „Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu te od navedenog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma tumače, kada je to primjereno, kao upućivanja na ‚Europsku uniju’.”

               Članak 3.

               Ova Odluka stupa na snagu na dan donošenja.

               Primjenjuje se od 12. prosinca 2021.

               Sastavljeno u Bruxellesu,

                     Za Vijeće

                     Predsjednik

               ZAKONODAVNI FINANCIJSKI IZVJEŠTAJ

               Nema zakonodavnog financijskog izvještaja jer nema troškova povezanih s ovim Sporazumom, osim putnih troškova koji se plaćaju iz globalne omotnice za službena putovanja, a ne iz operativne proračunske linije za Galileo u okviru svemirskog programa EU-a.

                     (1)

                        SL L 348, 31.12.2011., str. 3.

                     (2)

                        Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija – Svemirska strategija za Europu, COM(2016) 705, 26.10.2016.

                     (3)

                        Na primjer predmet C-263/14 Europski parlament protiv Vijeća (Sporazum EU-a i Tanzanije o piratstvu) ECLI EU C 2016 435, točke od 43. do 44.

                     (4)

                        SL C, , str.

                     (5)

                        Odluka Vijeća 2011/901/EU od 12. prosinca 2011. o sklapanju Sporazuma o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica, s jedne strane, te Sjedinjenih Američkih Država s druge strane (SL L 348, 31.12.2011., str. 1.).

                     (6)

                        Sporazum o promicanju, pružanju i uporabi satelitskih navigacijskih sustava Galileo i GPS te povezanih aplikacija između Europske zajednice i njezinih država članica, s jedne strane, te Sjedinjenih Američkih Država s druge strane (SL L 348, 31.12.2011., str. 3.).